  Майя Бывальцева Удмуртиын ветлыны луонтэм сюресъёс одӥглы ичигес кылизы. Сюмси ёросын (Эгра-Сьӧлта-Киров улосвыллэн кунгожез) – Гури – Ӟатча сюреслэсь 5 иськем люкетсэ тупатъян ужъёсты йылпумъязы. Со сярысь «ВКонтакте» вотэсбамысь «Удмуртавтодорлэн» огиназ . Тулыс но сӥзьыл сюресъёс мултэс мускыт сэрен уродмо. Соин ик 62 сюресъёсты тупатонъя элькун программаез быдэсъян улсын та ужпумлы нимысьтыз саклык висъязы. Сюмси ёросын но нырысь ик ву кошкон канаваосты сузязы но муромытӥзы, собере гинэ сюреслэсь инъетсэ лэсьтон борды кутскизы. Куд-ог интыосын сюресэз 0,8 метрлы ӝутоно луиз. Ӧнерчиос 5 сюрс 613 кубометр музъем ваизы но вӧлдӥзы. Сюреслэн вылыз векчиятэм изэн но луоен шобыртэмын. Ӧжыт машинаос ветлоно сюреслэн сыӵе вӧлдэтэз умой чида, кулэ луиз ке, сое капчиен асфальтобетонэн шобыртыны луоз. Выльдэм сюреслэн огъя быдӟалаез 40 сюрс квадрат метр. Тодэ вайытом, азьвылгес веразы вал, элькунысь гурт сюресъёсты тупатъян ужъёсты шуркынмонозь быдэстозы шуыса.  Тегъёс: Авто Сюмси Удмуртия сюресъёс гуртсюресъёс  